gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl gl zh en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Ramón Villares subscribe as críticas á Xunta do presidente da RAG
Luns, segunda feira, 26 de setembro de 2022
“Todo o que di o presidente da Real Academia Galega representa o sentir xeral dos académicos”, afirmou.
Tags: Consello da Cultura Galega galego política lingüística Real Academia Galega
O presidente do Consello da Cultura Galega (CCG), Ramón Villares, subscribe as críticas que hai uns días lanzou Xosé Ramón Barreiro á política lingüística que desenvolve o Goberno. Villares sinalou que, como membro da Real Academia Galega (RAG), “todo o que di o presidente representa o sentir xeral dos académicos” e salientou que “a controversia política non é positiva para a lingua”.
Villares situou a súa opinión á marxe do seu cargo como presidente do CCG, ao indicar que o Consello é unha institución con “composición, competencias e dinámica diferentes” ás da RAG. Lembrou que un dos mandatos fundacionais do CCG “é preservar os valores culturais do pobo galego”, polo que apostou por “analizar con firmeza a situación das linguas e nomeadamente do galego".
As declaracións fíxoas este mércores na presentación dun seminario e unhas xornadas sobre a lingua. Ramón Villares non descartou a posibilidade de que o Consello da Cultura faga unha declaración en defensa do galego, pero aclarou que non a faría o presidente, senón o plenario. Villares fixo un chamamento a axentes políticos e institucións a retirar a lingua do debate “curtopracista” da política. “Nin eu, nin os aquí presentes, serán capaces de retiralo. Terán que ser os actores políticos e os partidos”.
O Consello da Cultura Galega organizará entre decembro deste ano e xuño do vindeiro un seminario sobre “Lingua, sociedade e política en Galiza”. O seminario desenvolverase en catro sesións que versarán sobre a situación sociolingüística actual; os modelos posíbeis de oficialidade e de regulación lingüística no sistema educativo; a situación nos medios de comunicación e no ámbito socioeconómico e os modelos de convivencia para o futuro.
O 22 e 23 de febreiro celebraranse unhas Xornadas de Análise sobre a Carta Europea das Linguas Rexionais e Minoritarias. Relatores como Eduardo Ruiz Vieytez, Gwyn Parry, Robert Dunbar, Anna Pla, Elizabeth Craig, Iñaki Lasagabaster e Antoni Milian analizarán o papel da Carta Europea en sectores como o ensino, a xustiza, a comunicación, a cultura, as actividades socioeconómicas e os intercambios transfronteirizos.
Anterior: Feijoo-RAG: Historia dun desencontro
BNG: "O PP intoxica para autoacomplexar os galegos"
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto